

**Батыс Қазақстан облысының кейбір елді мекендерін қайта атау туралы**

Батыс Қазақстан облысы әкімдігінің 2022 жылғы 8 сәуірдегі № 44 және Батыс Қазақстан облыстық мәслихатының 2022 жылғы 8 сәуірдегі № 11-5 бірлескен қаулысы мен шешімі. Қазақстан Республикасының Әділет министрлігінде 2022 жылғы 19 сәуірде № 27626 болып тіркелді

      "Қазақстан Республикасының әкімшілік-аумақтық құрылысы туралы" Қазақстан Республикасының Заңының 11–бабының 4) тармақшасына сәйкес, облыстық ономастика комиссиясының 2021 жылғы 28 сәуірдегі қорытындысы негізінде, халықтың пікірі ескеріле отырып, Батыс Қазақстан облысының әкімдігі **ҚАУЛЫ** **ЕТЕДІ** және Батыс Қазақстан облыстық мәслихаты **ШЕШТІ**:

      1. Батыс Қазақстан облысының келесі әкімшілік-аумақтық бірліктері:

      Бәйтерек ауданы бойынша:

      Краснов ауылдық округі – Бейбітшілік ауылдық округіне;

      Краснов ауылдық округінің Погодаев ауылы – Бейбітшілік ауылына;

      Краснов ауылдық округінің Котельников ауылы – Сырым батыр ауылына;

      Железнов ауылдық округі – Атамекен ауылдық округіне;

      Железнов ауылдық округінің Железнов ауылы – Атамекен ауылына;

      Железнов ауылдық округінің Новенький ауылы – Қайнар ауылына;

      Чеботарев ауылдық округі – Құрманғазы ауылдық округіне;

      Чеботарев ауылдық округінің Чеботарев ауылы – Құрманғазы ауылына;

      Чеботарев ауылдық округінің Хамин ауылы – Аманат ауылына;

      Шалғай ауылдық округінің Карпово ауылы – Тыңдала ауылына;

      Теректі ауданы бойынша:

      Федоровка ауылдық округі – Теректі ауылдық округіне;

      Федоровка ауылдық округінің Федоровка ауылы – Теректі ауылына қайта аталсын.

      2. Осы бірлескен қаулы және шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Батыс Қазақстан ауданының әкімі*
 |
*Г. Искалиев*
 |
|
*Мәслихат хатшысы*
 |
*Б. Конысбаева*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК